1. mechanizovaná brigáda

**1. mechanizovaná brigáda** Pozemných síl Slovenskej republiky je mechanizovaná brigáda sídliaca v Topoľčanoch.

Mottom jednotky je *„Si vis pacem, para bellum“*, po slovensky *„Ak chceš mier, buď pripravený na boj“*. Veliteľom je od 1. augusta 2024 plk. Štefan Acsai. Predtým od 1. marca 2021 jednotke velil brig. gen. Alexander Kollárik. Prezidentka Zuzana Čaputová 25. mája 2021 brigáde zapožičala bojovú zástavu. Zapožičaná bola za „dosiahnutie výborných výsledkov v bojovej príprave a intenzívnom výcviku priamo podriadených útvarov a jednotiek, za výborné splnenie úloh v rámci operácie medzinárodného krízového manažmentu a za výborné výsledky v oblasti prípravy kontingentov do bojových skupín Európskej únie a cieľov spôsobilostí Severoatlantickej aliancie. Taktiež za dôslednú asistenciu orgánom štátnej správy a miestnej samosprávy pri riešení mimoriadnych udalostí“.

## Úlohy 1. mechanizovanej brigády
* pri vojenskom ohrození na rozkaz nasadiť svoje sily a prostriedky na území Slovenska na plnenie úloh obrany a ochrany štátu
* viesť operácie bez obmedzenia
* pôsobiť ako nezávislé brigádne zoskupenie
* na vykonávanie presunov vysokými rýchlosťami alebo plnenie neočakávaných úloh
* podieľať sa v čase mieru na plnení asistenčných úloh na území Slovenska, ktorých cieľom je poskytovať pomoc civilným orgánom, organizáciám a obyvateľstvu pri plnení úloh v čase výnimočného stavu alebo núdzového stavu, pri ktorom sú ohrozené životy a zdravie osôb alebo majetok a pri odstraňovaní jeho následkov
* poskytnúť sily a prostriedky na vykonávanie operácií na podporu mieru
* na nasadenie alebo nasadiť určenú časť síl a prostriedkov v súlade s rozhodnutím príslušných orgánov štátu do operácií podľa záväzkov Slovenska voči medzinárodným organizáciám

## Podriadené útvary
Podriadenými útvarmi 1. mechanizovanej brigády sú:
* 11. mechanizovaný prápor (Martin)
* 12. mechanizovaný prápor (Nitra)
* 13. mechanizovaný prápor (Levice)
* 14. prápor logistiky (Topoľčany)
* 103. rota podpory velenia Veliteľstva 1. mb Topoľčany

## Nasadenie
V júli 2014 sa na Slovensko vrátili dve rotácie vojakov pôsobiacich v zahraničnej misii ISAF v Afganistane. 283 vojakov bolo príslušníkov dvoch rotácií: jedna plnila úlohy od septembra 2013 a ďalšia od decembra 2013. Príslušníci zabezpečovali úlohy ako *„strážne jednotky v priestore základne v [[Kandahár|Kandaháre]] ([[medzinárodné letisko Kandahár|KAF – Kandahar air field]]), časť príslušníkov pôsobila na regionálnom veliteľstve juh (RC SOUTH), časť ako poradný team (MSF SFAT), taktiež časť ako poradný team pre špeciálne operácie (SOAG) a niekoľko príslušníkov bolo súčasťou [[Vojenská polícia|vojenskej polície]]“*.

## Velitelia brigády
* 2008  21. júl 2011 Ivan Hirka. V roku 2010 s brigádou uskutočnil voliteľsko-štábne cvičenie Joint Goal.
* 21. júl 2011  plukovník Zoltán Iboš (zástupca)
* 1. jún 2012  30. apríla 2015 plukovník gšt. Ján Bujňák
* 1. máj 2015  1. január 2019 plukovník gšt., neskôr brig. gen. Vladimír Kubáň
* 1. január 2019 1. marec 2019 plk. Milan Cvik
* 1. marec 2019  31. august 2021 plk., neskôr brig. gen. Ivan Balog
* 1. september 2021  31. júl 2024 plk. Alexander Kollárik V tejto funkcii bol 19. októbra 2021 vymenovaný do hodnosti brigádny generál.
* Od 1. augusta 2024 brig. gen Štefan Acsai

## Referencie

## Externé odkazy
* 1. mechanizovaná brigáda


Kategória:Slovenské vojenské jednotky
Kategória:Brigády (vojenské jednotky)
Kategória:Mechanizované jednotky